ai4bharat/Pralekha huggingface dataset:
ସ୍ୱାସ୍ଥ୍ୟ ଓ ପରିବାର ମନ୍ତ୍ରଣାଳୟ
18କୋଟିରୁ ଅଧିକ ପରୀକ୍ଷା ସହିତ ଭାରତରେ ନମୁନା ପରୀକ୍ଷାରେ ଅଭୂତପୂର୍ବ ବୃଦ୍ଧି
15 ରାଜ୍ୟ/କେନ୍ଦ୍ରଶାସିତ ଅଞ୍ଚଳରେ ପଜିଟିଭ୍ ହାର ଜାତୀୟ ହାରଠାରୁ କମ
ଦେଶବ୍ୟାପୀ ତୃତୀୟ ପର୍ଯ୍ୟାୟ କୋଭିଡ ଟୀକାକରଣ ଡ୍ରାଏରନ
615 ଜିଲ୍ଲାର 4895ଟି ସ୍ଥାନରେ ସମ୍ପନ୍ନ ହେଲା ଡ୍ରାଏରନ
ଭାରତରେ କୋଭିଡ-19 ନମୁନା ପରୀକ୍ଷା ସଂଖ୍ୟା ଅଭୂତପୂର୍ବ ଭାବେ ବୃଦ୍ଧି ପାଇପାରିଛି । ଏହା 18 କୋଟି ର ମାଇଲଖୁଣ୍ଟକୁ ଅତିକ୍ରମ କରିପାରିଛି ।
ଗତ 24 ଘଣ୍ଟା ମଧ୍ୟରେ ଦେଶରେ 9,16,951 ନମୁନା ପରୀକ୍ଷା ହୋଇଛି ।
ଦେଶବ୍ୟାପୀ ନମୁନା ପରୀକ୍ଷା ପାଇଁ ଆନୁସଙ୍ଗିକ ସୁବିଧା ବ୍ୟାପକ କରାଯିବାରୁ ନମୁନା ପରୀକ୍ଷାର ସଂଖ୍ୟା ବୃଦ୍ଧି ହୋଇପାରିଛି । ଦେଶବ୍ୟାପୀ ଏବେ 1201 ସରକାରୀ ପରୀକ୍ଷାଗାର ଏବଂ 1115 ଘରୋଇ ପରୀକ୍ଷାଗାର କୁ ମିଶାଇ ମୋଟ 2316ଟି ପରୀକ୍ଷାଗାରରେ ନମୁନା ପରୀକ୍ଷା ହେଉଥିବାରୁ ଦୈନିକ ପରୀକ୍ଷାର ସଂଖ୍ୟାରେ ଉଲ୍ଲେଖନୀୟ ବୃଦ୍ଧି ହୋଇଛି ।
ବ୍ୟବସ୍ଥାଗତ ଭାବେ ନମୁନା ପରୀକ୍ଷାକୁ ବ୍ୟାପକ କରାଯାଇଥିବାରୁ ଏହା ପଜିଟିଭ ଚିହ୍ନଟ ହେବାର ଜାତୀୟ ହାରକୁ ହ୍ରାସ କରିବାରେ ସହାୟକ ହୋଇପାରିଛି ।
ଦେଶରେ ନମୁନା ପରୀକ୍ଷା 18କୋଟିକୁ ଅତିକ୍ରମ କରିଥିବା ବେଳେ ପଜିଟିଭ୍ ହାର ହ୍ରାସ ପାଇଛି । ଆଜି ଜାତୀୟସ୍ତରରେ ପଜିଟିଭ୍ ହାର ରହିଛି 5.79% । ମାତ୍ର 5 ମାସ ମଧ୍ୟରେ ଏହି ପଜିଟିଭ୍ ହାର 8.93%ରୁ 5.79%କୁ ହ୍ରାସ ପାଇଛି ।
15 ରାଜ୍ୟ/କେନ୍ଦ୍ରଶାସିତ ଅଞ୍ଚଳରେ ପଜିଟିଭ୍ ହାର ଜାତୀୟ ହାରଠାରୁ କମ୍ ରରହିଛି । ବିହାରରେ ସର୍ବନିମ୍ନ ପଜିଟିଭ୍ ହାର 1.44% ରହିଛି ।
ଭାରତରେ ପ୍ରତି ଦଶଲକ୍ଷ ଜନସଂଖ୍ୟାରେ ଏବେ ନମୁନା ପରୀକ୍ଷା ରହିଛି 130618.3 । ପରୀକ୍ଷା ସୁବିଧା ବ୍ୟାପକ ହୋଇଥିବାରୁ ଏହି ହାର ମଧ୍ୟ ବୃଦ୍ଧି ପାଇଚାଲିଛି ।
ପ୍ରତି ଦଶଲକ୍ଷ ଜନସଂଖ୍ୟାରେ ନମୁନା ପରୀକ୍ଷା କ୍ଷେତ୍ରରେ 22 ରାଜ୍ୟ/କେନ୍ଦ୍ରଶାସିତ ଅଞ୍ଚଳରେ ହାର ଜାତୀୟ ହାରଠାରୁ ଅଧିକ ରହିଛି ।
13 ରାଜ୍ୟ/କେନ୍ଦ୍ରଶାସିତ ଅଞ୍ଚଳରେ ପ୍ରତି ଦଶଲକ୍ଷ ଜନସଂଖ୍ୟାରେ ଜାତୀୟ ହାରଠାରୁ କମ୍ ହାରର ପରୀକ୍ଷା ହେଉଥିବାରୁ ଏସବୁ ଅଞ୍ଚଳରେ ପରୀକ୍ଷା ବଢ଼ାଇବାର ଆବଶ୍ୟକତା ଅନୁଭବ ହେଉଛି ।
ଗତ 24 ଘଣ୍ଟା ମଧ୍ୟରେ ଦେଶରେ ଆଉ 19,253 ଜଣ କରୋନା ଆକ୍ରାନ୍ତ ସୁସ୍ଥ ହୋଇଛନ୍ତି । ଏହା ଫଳରେ ସକ୍ରିୟ କରୋନା ମାମଲା ଆହୁରି ହ୍ରାସ ପାଇଛି । ଭାରତରେ ଏବେ ମୋଟ ସକ୍ରିୟ କରୋନା ମାମଲା 2,24,190 ରହିଛି, ଯାହାକି ମୋଟ ପଜିଟିଭ୍ ମାମଲାର ମାତ୍ର 2.15% ।
ଦେଶରେ ଆଜି ମୋଟ ସୁସ୍ଥଙ୍କ ସଂଖ୍ୟା 10,056,651ରେ ପହଞ୍ଚିଛି । ସୁସ୍ଥତା ହାର ଆହୁରି ବୃଦ୍ଧି ପାଇ 96.41%ରେ ପହଞ୍ଚିଛି । ସୁସ୍ଥ ସଂଖ୍ୟା ଏବଂ ସକ୍ରିୟ କରୋନା ମାମଲା ମଧ୍ୟରେ ପାର୍ଥକ୍ୟ ଆହୁରି ବୃଦ୍ଧି ପାଇ 9,832,461ରେ ପହଞ୍ଚିଛି ।
ନୂଆ ସୁସ୍ଥମାନଙ୍କ ମଧ୍ୟରୁ 78.89% ଆସିଛନ୍ତି 10 ରାଜ୍ୟ/କେନ୍ଦ୍ରଶାସିତ ଅଞ୍ଚଳରୁ ।
ଚବିଶ ଘଣ୍ଟା ମଧ୍ୟରେ କେରଳରେ ସର୍ବାଧିକ 5324 ଜଣ କୋଭିଡରୁ ସୁସ୍ଥ ହୋଇଛନ୍ତି । ମହାରାଷ୍ଟ୍ରରେ 2890 ଏବଂ ପଶ୍ଚିମବଙ୍ଗରେ 1136 ଜଣ ସୁସ୍ଥ ହୋଇଛନ୍ତି ।
ଗତ 24 ଘଣ୍ଟା ମଧ୍ୟରେ 18,222 ନୂଆ କରୋନା ମାମଲା ଚିହ୍ନଟ ହୋଇଛି । ଏହା ମଧ୍ୟରୁ 79.83% ଆସିଛି 10ରାଜ୍ୟ/କେନ୍ଦ୍ରଶାସିତ ଅଞ୍ଚଳରୁ । କେରଳରେ ଗତ 24 ଘଣ୍ଟା ମଧ୍ୟରେ ସର୍ବାଧିକ 5142 ଆକ୍ରାନ୍ତ ଚିହ୍ନଟ ହୋଇଛନ୍ତି । ମହାରାଷ୍ଟ୍ରରେ 3693 ଏବଂ କର୍ଣ୍ଣାଟକରେ 970 ଜଣ ନୂଆ କରୋନା ଆକ୍ରାନ୍ତ ଚିହ୍ନଟ ହୋଇଛନ୍ତି ।
ଗତ 24 ଘଣ୍ଟା ମଧ୍ୟରେ ଦେଶରେ ହୋଇଥିବା 228 କରୋନା ମୃତ୍ୟୁ ମଧ୍ୟରୁ 76.32% ମୃତ୍ୟୁ 7ଟି ରାଜ୍ୟ/କେନ୍ଦ୍ରଶାସିତ ଅଞ୍ଚଳରେ ହୋଇଛି । ମହାରାଷ୍ଟ୍ରରେ ସର୍ବାଧିକ 73 ମୃତ୍ୟୁ ହୋଇଛି । କେରଳରେ 23 ଜଣ ଏବଂ ପଶ୍ଚିମବଙ୍ଗରେ 21 ଜଣଙ୍କର ମୃତ୍ୟୁ ହୋଇଛି ।
ଗତକାଲି ଦେଶବ୍ୟାପୀ ତୃତୀୟ ଥର ପାଇଁ କୋଭିଡ ଟୀକାକରଣର ବ୍ୟାପକ ମକ୍ ଡ୍ରିଲ କରାଯାଇଛି । ବାଧାବିହୀନ ଏବଂ ସୁଚାରୁ ରୂପେ ଯେପରି ଟୀକାକରଣ ହୋଇପାରିବ ସେଥିପାଇଁ ଏହି ପୂର୍ବପ୍ରସ୍ତୁତି କରାଯାଇଛି । 33ଟି ରାଜ୍ୟ/କେନ୍ଦ୍ରଶାସିତ ଅଞ୍ଚଳର 615ଟି ଜିଲ୍ଲାର 4895ଟି ସ୍ଥାନରେ ଟିକାକରଣର ଏହି ମକ୍ ଡ୍ରିଲ କରାଯାଇଛି ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଏସିଆନ ଦେଶର ବୈଦେଶିକ ମନ୍ତ୍ରୀ ଏବଂ ପ୍ରତିନିଧୀମାନଙ୍କୁ ଭେଟିଛନ୍ତି ପ୍ରଧାନମନ୍ତ୍ରୀ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଆଜି ଏସିଆନର ବୈଦେଶିକ ମନ୍ତ୍ରୀ ଏବଂ ପ୍ରତିନିଧୀମାନଙ୍କୁ ଭେଟିଛନ୍ତି ।
ପ୍ରଧାନମନ୍ତ୍ରୀ ଟୁଇଟ୍ କରିଛନ୍ତି:
“ଭାରତ-ଏସିଆନର ନିବିଡ ସହଯୋଗାର ୩୦ବର୍ଷ ପାଳନ ଅବସରରେ ଏସିଆନ ଦେଶର ବୈଦେଶିକ ମନ୍ତ୍ରୀ ଏବଂ ପ୍ରତିନିଧୀଙ୍କ ସହ ଭଲ ଆଲୋଚନା ହୋଇଛି ।”
HS
(
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଆଶାଧି ବିଜ୍ ଅବସରରେ ପ୍ରତ୍ୟେକଙ୍କୁ ବିଶେଷକରି କୁଟୁଚି ସମ୍ପ୍ରଦାୟଙ୍କୁ ଅଭିନନ୍ଦନ ଜଣାଇଛନ୍ତି ପ୍ରଧାନମନ୍ତ୍ରୀ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଆଶାଧି ବିଜ୍ର ଶୁଭ ଅବସରରେ ସମସ୍ତଙ୍କୁ ବିଶେଷ କରି ସାରା ବିଶ୍ୱରେ ଥିବା କୁଟଚି ସମ୍ପ୍ରଦାୟକୁ ଶୁଭେଚ୍ଛା ଜଣାଇଛନ୍ତି ।
ଏକ ଟୁଇଟରେ ପ୍ରଧାନମନ୍ତ୍ରୀ କହିଛନ୍ତି;
“ଆଶାଧି ବିଜ୍ର ଶୁଭ ଅବସରରେ ସମଗ୍ର ବିଶ୍ୱରେ ଥିବା କୁଟଚି ସମ୍ପ୍ରଦାୟର ସମସ୍ତଙ୍କୁ ଶୁଭେଚ୍ଛା । ଆସନ୍ତା ବର୍ଷ ସମସ୍ତଙ୍କ ଜୀବନରେ ଶାନ୍ତି, ସୁଖ ଏବଂ ଉତ୍ତମ ସ୍ୱାସ୍ଥ୍ୟ ଆଣୁ ।”
HS
(
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଭାରତର ମୁଖ୍ୟ ବିଚାରପତି ଜଷ୍ଟିସ ଉଦୟ ଉମେଶ ଲଳିତଙ୍କ ଶପଥ ଗ୍ରହଣ ସମାରୋହରେ ସାମିଲ ହେଲେ ପ୍ରଧାନମନ୍ତ୍ରୀ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଆଜି ଭାରତର ମୁଖ୍ୟ ବିଚାରପତି, ଜଷ୍ଟିସ ଉଦୟ ଉମେଶ ଲଳିତଙ୍କ ଶପଥ ଗ୍ରହଣ ସମାରୋହରେ ସାମିଲ ହୋଇଛନ୍ତି ।
ପ୍ରଧାନମନ୍ତ୍ରୀ ଟ୍ୱିଟ କରିଛନ୍ତି;
“ଆଜି ଭାରତର ମୁଖ୍ୟ ବିଚାରପତି ଜଷ୍ଟିସ ଉଦୟ ଉମେଶ ଲଳିତଙ୍କ ଶପଥ ଗ୍ରହଣ ସମାରୋହରେ ସାମିଲ ହେଲି ।”
vvc
(
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ସ୍ୱଦେଶୀ ଫିଡଷ୍ଟକ୍ ଏବଂ ଏସଏଏଫରେ ଭାରତର ପ୍ରଥମ ଘରୋଇ ବାଣିଜ୍ୟିକ ଉଡ଼ାଣ ଆରମ୍ଭକୁ ପ୍ରଧାନମନ୍ତ୍ରୀଙ୍କ ପ୍ରଶଂସା
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଇଥାନଲରୁ ବିମାନ ଇନ୍ଧନ ପ୍ରସ୍ତୁତ କରିବା ଏବଂ ସ୍ୱଦେଶୀ ଫିଡଷ୍ଟକ୍ ଏବଂ ଏସଏଏଫ୍ ଉପରେ ଭାରତର ପ୍ରଥମ ଘରୋଇ ବାଣିଜ୍ୟିକ ବିମାନ ଉଡ଼ାଣ ଆରମ୍ଭ କରିବାର ଐତିହାସିକ ପଦକ୍ଷେପକୁ ପ୍ରଶଂସା କରିଛନ୍ତି ।
କେନ୍ଦ୍ରମନ୍ତ୍ରୀ ଶ୍ରୀ ହରଦୀପ ସିଂ ପୁରୀଙ୍କ ଏକ ଟୁଇଟର ଉତ୍ତର ଦେଇ ପ୍ରଧାନମନ୍ତ୍ରୀ ଟୁଇଟ୍ କରଛନ୍ତି:
‘ନିରନ୍ତର ବିକାଶ ଦିଗରେ ଆମ ସାମୂହିକ ପ୍ରାଥମକିତାର ସଙ୍କେତ ।’
SR
(
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ପ୍ରଧାନମନ୍ତ୍ରୀଙ୍କ ନେତୃତ୍ୱରେ ନବମ ବାର୍ଷିକ ଅନ୍ତର୍ଜାତୀୟ ଯୋଗ ଦିବସ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ୨୧ ଜୁନ, ୨୦୨୩ରେ ଆମେରିକାର ନ୍ୟୁୟର୍କ ସହରସ୍ଥିତ ମିଳିତ ଜାତିସଂଘ ମୁଖ୍ୟାଳୟରେ ଥିବା ନର୍ଥ ଲନ୍ରେ ଆୟୋଜିତ ଅନ୍ତର୍ଜାତୀୟ ଯୋଗ ଦିବସ ସମାରୋହରେ ନେତୃତ୍ୱ ନେଇଥିଲେ।
ଚଳିତ ବର୍ଷ ଯୋଗ ଦିବସର ବିଷୟବସ୍ତୁ ‘ବସୁଧୈବ କୁଟୁମ୍ବକମ୍ ପାଇଁ ଯୋଗ’ ରଖାଯାଇଛି। ‘‘ବସୁଧୈବ କୁଟୁମ୍ବକମ୍’’ ବା ‘‘ଏକ ପୃଥିବୀ-ଏକ ପରିବାର - ଏକ ଭବିଷ୍ୟତ।’’
ଏହି କାର୍ଯ୍ୟକ୍ରମରେ ୧୩୫ରୁ ଅଧିକ ଦେଶର ହଜାର ହଜାର ଲୋକ ଅତି ଆଗ୍ରହର ସହିତ ସାମିଲ ହୋଇ ଯୋଗ ପ୍ରତି ନିଜର ସମର୍ଥନ ଜଣାଇଥିଲେ। ଏଠାରେ ଆୟୋଜିତ ଗୋଟିଏ ଯୋଗ ଅଧିବେଶନରେ ସର୍ବାଧିକ ସଂଖ୍ୟକ ଦେଶର ଲୋକମାନେ ଅଂଶଗ୍ରହଣ କରିବା ଦ୍ୱାରା ଗିନିଜ୍ ୱାର୍ଲ୍ଡ ରେକର୍ଡ ପ୍ରତିଷ୍ଠା ହୋଇଥିଲା। ଏହି ଅବସରରେ ମିଳିତ ଜାତସସଂଘ ମହାସଚିବ ଶ୍ରୀ ଆଣ୍ଟୋନିଓ ଗୁଟେରେସଙ୍କ ଏକ ଭିଡ଼ିଓ ବାର୍ତ୍ତା ମଧ୍ୟ ପ୍ରସାରଣ କରାଯାଇଥିଲା।
ଏହି କାର୍ଯ୍ୟକ୍ରମରେ ୭୭ତମ ମିଳିତ ଜାତିସଂଘ ମହାସଭାର ଅଧ୍ୟକ୍ଷ ଶ୍ରୀ ସାବା କୋରୋସୀ, ନ୍ୟୁୟର୍କ ସିଟୀର ମେୟର ଶ୍ରୀ ଏରିକ୍ ଆଡାମ୍ସ, ମିଳିତ ଜାତିସଂଘର ଉପମହାସଚିବ ଏବଂ ମିଳିତ ଜାତିସଂଘ ଦୀର୍ଘସ୍ଥାୟୀ ବିକାଶ ଗୋଷ୍ଠୀର ଅଧ୍ୟକ୍ଷ ସୁଶ୍ରୀ ଅମିନା ଜେ. ମହମ୍ମଦଙ୍କ ସମେତ ବହୁ ବିଶିଷ୍ଟ ମାନ୍ୟଗଣ୍ୟ ବ୍ୟକ୍ତିବିଶେଷମାନେ ଅଂଶଗ୍ରହଣ କରିଥିଲେ । ସେହିପରି ସମାଜର ସବୁ ବର୍ଗର ପ୍ରମୁଖ ବ୍ୟକ୍ତିବିଶେଷ - କୂଟନୀତିଜ୍ଞ, ଅଧିକାରୀ, ଶିକ୍ଷାବିତ୍, ସ୍ୱାସ୍ଥ୍ୟ ପେସାଦାର, ପ୍ରଯୁକ୍ତିବିତ୍, ଉଦ୍ୟୋଗ ଜଗତର ବିଶିଷ୍ଟ ବ୍ୟକ୍ତିବିଶେଷ, ଗଣମାଧ୍ୟମ ବ୍ୟକ୍ତିବିଶେଷ, କଳାକାର, ଆଧ୍ୟାତ୍ମିକ ଗୁରୁ ଏବଂ ଯୋଗ ସାଧକମାନେ ଅଂଶଗ୍ରହଣ କରିଥିଲେ।
ଯୋଗ ଅଧିବେଶନ ପୂର୍ବରୁ, ପ୍ରଧାନମନ୍ତ୍ରୀ ମହାତ୍ମା ଗାନ୍ଧୀଙ୍କ ପ୍ରତିମୂର୍ତ୍ତିରେ ପୁଷ୍ପାଞ୍ଜଳି ଅର୍ପଣ କରିଥିଲେ ଯାହାକୁ ଡିସେମ୍ବର ୨୦୨୨ରେ ଭାରତର ମିଳିତ ଜାତିସଂଘ ସୁରକ୍ଷା ପରିଷଦର ଅଧ୍ୟକ୍ଷତା ସମୟରେ ଉଦଘାଟନ କରାଯାଇଥିଲା। ଏହାପରେ ପ୍ରଧାନମନ୍ତ୍ରୀ ନର୍ଥ ଲନ୍ ଠାରେ ଥିବା ପିସ୍ କିପିଂ ମେମୋରିଆଲରେ ଶ୍ରଦ୍ଧାଞ୍ଜଳି ଅର୍ପଣ କରିଥିଲେ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
"ଏକବିଂଶ ଶତାବ୍ଦୀରେ ବିଦ୍ୟାଳୟ ଶିକ୍ଷା" ଶୀର୍ଷକ ଅଧିବେଶନକୁ ସମ୍ବୋଧିତ କରିବେ ପ୍ରଧାନମନ୍ତ୍ରୀ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଆସନ୍ତାକାଲି  ଦିନ 11ଟା ବେଳେ "ଏକବିଂଶ ଶତାବ୍ଦୀରେ ବିଦ୍ୟାଳୟ ଶିକ୍ଷା" ଶୀର୍ଷକ ଅଧିବେଶନରେ ତାଙ୍କର ଅଭିଭାଷଣ ରଖିବେ । ଜାତୀୟ ଶିକ୍ଷା ନୀତି 2020  ଅଧୀନରେ ହେଉଥିବା ଏହି ଅଧିବେଶନକୁ ପ୍ରଧାନମନ୍ତ୍ରୀ ଭିଡିଓ କନଫରେନ୍ସ ଜରିଆରେ ସମ୍ବୋଧିତ କରିବେ । ଶିକ୍ଷା ପର୍ବର ଅଂଶବିଶେଷ ଭାବେ କେନ୍ଦ୍ର ଶିକ୍ଷା ମନ୍ତ୍ରଣାଳୟ ଆଜି ଓ ଆସନ୍ତାକାଲି ଦୁଇଦିନ ଧରି ଏହି ଅଧିବେଶନର ଆୟୋଜନ କରିଛି । ପୂର୍ବରୁ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଗତ 7 ତାରିଖ ଦିନ ତାଙ୍କର ଉଦଘାଟନୀ ଅଭିଭାଷଣ ଦେଇସାରିଛନ୍ତି । ଏହା ବ୍ୟତୀତ ଶ୍ରୀ ମୋଦୀ ଜାତୀୟ ଶିକ୍ଷା ନୀତି 2020 ଉପରେ ସେହିଦିନ ରାଜ୍ୟପାଳମାନଙ୍କ ସମ୍ମିଳନୀକୁ ମଧ୍ୟ ସମ୍ବୋଧିତ କରିଥିଲେ ।
ଏନଇପି 2020 ଏକବିଂଶ ଶତାବ୍ଦୀର ପ୍ରଥମ ଶିକ୍ଷା ନୀତି ଯାହାକି ଦୀର୍ଘ 34 ବର୍ଷ ପରେ ଘୋଷିତ ହୋଇଛି । ଏହାପୂର୍ବରୁ 1986ରେ ଜାତୀୟ ଶିକ୍ଷା ନୀତି ଘୋଷିତ ହୋଇଥିଲା । ଜାତୀୟ ଶିକ୍ଷା ନୀତି 2020ରେ ଉଭୟ ବିଦ୍ୟାଳୟ ଓ ଉଚ୍ଚ ଶିକ୍ଷା କ୍ଷେତ୍ରରେ ଅନେକ ପ୍ରମୁଖ ସଂସ୍କାର ଅଣାଯାଇଛି ।
ନୂତନ ଜାତୀୟ ଶିକ୍ଷା ନୀତି ଦେଶକୁ ପ୍ରଗତିଶୀଳ ଜ୍ଞାନଯୁକ୍ତ ସମାଜରେ ପରିଣତ କରିବାକୁ ଲକ୍ଷ୍ୟ ରଖିଛି । ଏହି ଶିକ୍ଷା ନୀତିରେ ନିହିତ କେତେକ ବିଷୟ ଭାରତକୁ ବିଶ୍ଵରେ ଏକ ସୁପର ପାୱାରରେ ପରିଣତ କରିବା ପାଇଁ ଉଦ୍ଦିଷ୍ଟ ।
ଏନଇପି 2020 ଦେଶର ବିଦ୍ୟାଳୟ ଶିକ୍ଷାରେ ଏକ ବିରାଟ ସଂସ୍କାର ଆଣିବା ପାଇଁ ବ୍ୟବସ୍ଥା କରାଯାଇଛି । ବିଦ୍ୟାଳୟରେ 8 ବର୍ଷ ସ୍ତରର ପିଲାଙ୍କ ପର୍ଯ୍ୟନ୍ତ ଶିଶୁର ଯତ୍ନ ଓ ଶିକ୍ଷା ପାଇଁ ବ୍ୟବସ୍ଥା କରାଯାଇଥିବା ବେଳେ ବିଦ୍ୟାଳୟରେ ଥିବା 10+2 ପଦ୍ଧତିକୁ 5+3+3+4 ଶିକ୍ଷା ପଦ୍ଧତିରେ ପରିବର୍ତ୍ତିତ କରାଯାଇଛି । ଏକବିଂଶ ଶତାବ୍ଦୀ ପାଇଁ ଗାଣିତିକ ଓ ବୈଜ୍ଞାନିକ ଚିନ୍ତନ ଓ ଏକ ନୂତନ ଚିନ୍ତାଧାରା ବିଦ୍ୟାଳୟ ଶିକ୍ଷାରେ ଅନ୍ତର୍ଭୁକ୍ତ କରାଯାଇଛି । ଶିକ୍ଷକମାନଙ୍କ ପାଇଁ ଜାତୀୟ ବୃତ୍ତିଗତ ମାନ, ବିଭିନ୍ନ ସଂସ୍କାରର ଆକଳନ, ଶିଶୁର ପ୍ରଗତିର ସମୀକ୍ଷା ଏବଂ ଷଷ୍ଠ ଶ୍ରେଣୀଠାରୁ ବୃତ୍ତିଗତ ଶିକ୍ଷାକୁ ମୂଳ ଶିକ୍ଷା ସହ ସାମିଲ କରାଯାଇଛି । ପ୍ରଧାନମନ୍ତ୍ରୀଙ୍କ ଦ୍ଵାରା ଆହ୍ଵାନ ଦିଆଯାଇଥିବା ଆତ୍ମନିର୍ଭର ଭାରତର ଗଠନ ପାଇଁ ନୂତନ ଶିକ୍ଷା ନୀତିରେ ଥିବା ବ୍ୟବସ୍ଥାମାନ ବିଶେଷ ସହାୟକ ହେବ ।
ସେପ୍ଟେମ୍ବର 8 ରୁ 25 ପର୍ଯ୍ୟନ୍ତ ଶିକ୍ଷକ ପର୍ବ ପାଳନ କରାଯାଇ ଶିକ୍ଷକମାନଙ୍କୁ ସମ୍ବର୍ଦ୍ଧିତ କରାଯିବା ସହ ନୂତନ ଶିକ୍ଷା ନୀତି 2020କୁ ଆଗକୁ ବଢାଇବା ପାଇଁ ଉଦ୍ୟମ ଆରମ୍ଭ ହୋଇଛି । ୱେବିନାର, ଭର୍ଚୁଆଲ ସମ୍ମିଳନୀ ଓ ଅଧିବେଶନମାନ ନୂତନ ଶିକ୍ଷା ନୀତି 2020ର ବିଭିନ୍ନ ବିଷୟବସ୍ତୁ ଉପରେ ଦେଶବ୍ୟାପୀ ଆୟୋଜିତ ହେଉଛି ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ପ୍ରତ୍ୟେକ ପଦକ୍ଷେପ ଆମ ଲୋକଙ୍କ ଦକ୍ଷତା ଏବଂ ଉତ୍ସାହର ପ୍ରମାଣ: ପ୍ରଧାନମନ୍ତ୍ରୀ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଲୋକଙ୍କ ଦୃଢ଼ ସଂକଳ୍ପକୁ ଉଜାଗର କରୁଥିବା ବିଭିନ୍ନ ସରକାରୀ ଯୋଜନା ବାବଦରେ ଆଲେଖ୍ୟ, ଭିଡିଓ, ଗ୍ରାଫିକ୍ସ ଏବଂ ସୂଚନାକୁ ସେୟାର କରିଛନ୍ତି ।
ପ୍ରଧାନମନ୍ତ୍ରୀ ଟୁଇଟ୍ କରିଛନ୍ତି:
‘ଏକ ଏପରି ଦେଶର ସେବା କରିବାରେ ଗର୍ବ ହୋଇଥାଏ ଯେ କି ଦୃଢ଼ ସଂକଳ୍ପର ସହ ଆଗକୁ ବଢ଼େ । ବହୁପକ୍ଷୀୟ ମଞ୍ଚଠାରୁ ଆରମ୍ଭ କରି ଆତ୍ମ ନିର୍ଭର ଭାରତରୁ ‘ମେକ୍ ଇନ୍ ଇଣ୍ଡିଆ’ ପର୍ଯ୍ୟନ୍ତ ସବୁ ପଦକ୍ଷେପରେ ଆମ ଲୋକଙ୍କ ଶକ୍ତି ଏବଂ ଉତ୍ସାହର ପ୍ରମାଣ ରହିଛି’ । #9YearsOfIndiaFirst
SR
(
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ରାଜସ୍ଥାନର ଝୁନଝୁନୁଠାରେ ଟ୍ରାକ୍ଟର ଦୁର୍ଘଟଣାରେ ଜୀବନହାନିକୁ ନେଇ ପ୍ରଧାନମନ୍ତ୍ରୀଙ୍କ ଶୋକ
ପିଏମଏନଆରଏଫରୁ ସହାୟତା ଘୋଷଣା
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ରାଜସ୍ଥାନର ଝୁନଝୁନୁଠାରେ ଟ୍ରାକ୍ଟର ଦୁର୍ଘଟଣାରେ ଜୀବନହାନିକୁ ନେଇ ଶୋକବ୍ୟକ୍ତ କରିଛନ୍ତି । ଶ୍ରୀ ମୋଦୀ ପ୍ରଧାନମନ୍ତ୍ରୀ ଜାତୀୟ ରିଲିଫ୍ ପାଣ୍ଠି  ରୁ ଅନୁକମ୍ପାମୂଳକ ସହାୟତା ରାଶି ଘୋଷଣା କରିଛନ୍ତି ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ ପକ୍ଷରୁ ଟୁଇଟ କରାଯାଇଛି:
ରାଜସ୍ଥାନର ଝୁନଝୁନୁଠାରେ ଟ୍ରାକ୍ଟର ଦୁର୍ଘଟଣାରେ ଦୁଃଖିତ । ମୃତକଙ୍କ ପରିବାରକୁ ସମବେଦନା ଏବଂ ଆହତଙ୍କ ଆଶୁ ଆରୋଗ୍ୟ କାମନା କରୁଛି । ପିଏମଏନଆରଏଫରୁ ପ୍ରତି ମୃତକଙ୍କ ପରିବାରକୁ ୨ ଲକ୍ଷ ଟଙ୍କା ଲେଖାଏ ଅନୁକମ୍ପାମୂଳକ ସହାୟତା ଏବଂ ଆହତଙ୍କ ପାଇଁ ୫୦ ହଜାର ଟଙ୍କା ଲେଖାଏ ପ୍ରଦାନ କରାଯିବ: ପ୍ରଧାନମନ୍ତ୍ରୀ
SR
(
ସୂଚନା ଓ ପ୍ରସାରଣ ମନ୍ତ୍ରଣାଳୟ
ଦେଶର ଚଳଚ୍ଚିତ୍ର ତାରକା କାନ୍ସରେ ଶ୍ରୀ ଅନୁରାଗ ଠାକୁରଙ୍କ ସହିତ ପାଇବେ ଉଚ୍ଛ୍ୱସିତ ସମ୍ବର୍ଦ୍ଧନା
ସେମାନଙ୍କ ମଧ୍ୟରେ ଅଛନ୍ତି ଏ.ଆର ରେହମାନ, ଶେଖର କପୁର, ଅକ୍ଷୟ କୁମାର ପ୍ରମୁଖ
୭୫ତମ କାନ୍ସ ଚଳଚ୍ଚିତ୍ର ମହୋତ୍ସବ ଚଳିତ ଥର ଭାରତୀୟ ଦର୍ଶକମାନଙ୍କ ନିମନ୍ତେ ଏକ ଚିତାକର୍ଷକ ଘଟଣା ହେବାକୁ ଯାଉଛି । ଦେଶବ୍ୟାପୀ ବିଭିନ୍ନ ସ୍ଥାନରୁ ଚଳଚ୍ଚିତ୍ର ତାରକାମାନଙ୍କୁ ନେଇ ଯାଉଥିବା ପ୍ରତିନିଧିଦଳକୁ ଆସନ୍ତା ୧୭ତାରିଖ ଦିନ ମହୋତ୍ସବରେ ଉଚ୍ଛ୍ୱସିତ ସମ୍ବର୍ଦ୍ଧନା ଜ୍ଞାପନ କରାଯିବ।
କାନ୍ସରେ କେନ୍ଦ୍ର ସୂଚନା ଓ ପ୍ରସାରଣ ମନ୍ତ୍ରୀ ଶ୍ରୀ ଅନୁରାଗ ଠାକୁର ଭାରତର ପ୍ରତିନିଧିତ୍ୱ କରିବେ। ଦେଶରେ ସଙ୍ଗୀତ ଶିଳ୍ପର ଅନେକ ଏହି ପ୍ରତିନିଧି ଦଳରେ ରହିବେ । ନିମ୍ମୋକ୍ତ ପ୍ରତିଷ୍ଠିତ କଳାକାରମାନେ ଏହି ପ୍ରତିନିଧି ଦଳରେ ଅଛନ୍ତି । ସେମାନେ ହେଲେ
୧. ଶ୍ରୀ ଅକ୍ଷୟ କୁମାର
୨.ଶ୍ରୀ ଏ.ଆର ରେହମାନ 
୩. ଶ୍ରୀ ମାମେ ଖାଁ 
୪. ଶ୍ରୀ ନୱାଜ ଉଦ୍ଦିନ ସିଦ୍ଦିକ
୫. ଶ୍ରୀମତୀ ନୟନ ତାରା 
୬. ଶ୍ରୀମତୀ ପୂଜା ହେଗଡେ 
୭. ଶ୍ରୀ ପ୍ରସୂନ ଯୋଶୀ 
୮.ଶ୍ରୀ ଆର ମାଧବନ ୱାର୍ଲଡ ପ୍ରିମିୟମ ଅଫ ରକେଟେରୀ ଆଟ କାନ୍ସ
୯. ଶ୍ରୀ ରିକି କେଜ 
୧୦. ଶ୍ରୀ ଶେଖର କପୁର
୧୧. ଶ୍ରୀମତୀ ତମନ୍ନା ଭାଟିଆ
୧୨. ଶ୍ରୀମତୀ ବାଣୀ ତ୍ରିପାଠୀ 
ଚଳଚ୍ଚିତ୍ର ଜରିଆରେ ଭାରତରେ ବିବିଧତା, ସଂସ୍କୃତି, ଐତିହ୍ୟ, ଗାଥା ଓ ବିକାଶ ବାର୍ତ୍ତାକୁ ଲୋକଲୋଚନକୁ ଆଣିବା ଚଳିତବର୍ଷର ଯୋଜନା ରହିଛି । ବିଭିନ୍ନ ବିଷୟର ପ୍ରତିନିଧିତ୍ୱ କରୁଥିବା ମୂଲ୍ୟବୋଧକୁ ଦୃଷ୍ଟିରେ ରଖି ଦେଶର କୋଣ ଅନୁକୋଣରୁ ପ୍ରତିନିଧିମାନଙ୍କୁ ଚୟନ କରାଯାଇଛି ।
ନିକଟରେ ଅନୁଷ୍ଠିତ ହୋଇଯାଇଥିବା ୫୨ତମ ଭାରତ, ଆର୍ନ୍ତଜାତିକ ଚଳଚ୍ଚିତ୍ର ମହୋତ୍ସବ ତଥା ନେଟଫ୍ଲିକ୍ସ, ଆମାଜନ ଭଳି ଓଟିଟି ଫ୍ଲାଟଫର୍ମର ସହଯୋଗ, ଆଗାମୀପିଢିର ୭୫ ସୃଜନଶୀଳ ବ୍ୟକ୍ତିତ୍ୱ ଓ ବ୍ରିକ୍ସ ଚଳଚ୍ଚିତ୍ର ମହୋତ୍ସବ ଇତ୍ୟାଦିର ବିଶ୍ଳେଷଣରେ ଅନେକ ନୂତନ ପଦକ୍ଷେପମାନ ମଧ୍ୟ ନିଆହୋଇଛି । ସେହିପରି ଚଳିତବର୍ଷ କାନ୍ସ ପାଇଁ କେତେକ ଅଭିନବ ଓ ନୂତନ ବିଷୟବସ୍ତୁ ମଧ୍ୟ ବଛାଯାଇଛି ।
ଉଲ୍ଲେଖଯୋଗ୍ୟ ଯେ କାନ୍ସ ଚଳଚ୍ଚିତ୍ର ମହୋତ୍ସବର ଚଳିତ ସଂସ୍କରଣରେ ଭାରତ ଆନୁଷ୍ଠାନିକ ସମ୍ମାନ ମାର୍ଚ ଡ୍ୟୁ ଫିଲ୍ମ ପାଇବ । ଏଭଳି ସମ୍ମାନ ପ୍ରଥମଥର ନିମନ୍ତେ କୌଣସି ଦେଶକୁ ପ୍ରଦାନ କରାଯାଉଥିବାବେଳେ, ଏହା ଭାରତ ଆଜାଦୀ କା ଅମ୍ରିତ ମହୋତ୍ସବ ପାଳନ କରୁଥିବାବେଳେ ପ୍ରଦାନ କରାଯାଉଛି । ଚଳିତବର୍ଷ ଭାରତ ଓ ଫ୍ରାନ୍ସ ମଧ୍ୟ କୂଟନୈତିକ ସମ୍ପର୍କର ୭୫ତମ ବାର୍ଷିକୀ ପାଳନ କରୁଛନ୍ତି ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ସାର୍ ଏମ୍ ବିଶ୍ୱେସରାୟଙ୍କୁ ପ୍ରଧାନମନ୍ତ୍ରୀଙ୍କ ଶ୍ରଦ୍ଧାଞ୍ଜଳି
ଇଞ୍ଜିନିୟର୍ସ ଦିବସରେ ଇଞ୍ଜିନିୟରମାନଙ୍କୁ ଶୁଭେଚ୍ଛା ମଧ୍ୟ ଜଣାଇଛନ୍ତି
ଇଞ୍ଜିନିୟର ଦିବସ ଅବସରରେ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ସାର୍ ଏମ୍ ବିଶ୍ୱେସରାୟଙ୍କୁ ଶ୍ରଦ୍ଧାଞ୍ଜଳି ଦେଇଛନ୍ତି ।
ଏହ ଅବସରରେ ପ୍ରଧାନମନ୍ତ୍ରୀ ସମସ୍ତ ପରିଶ୍ରମୀ ଇଞ୍ଜିନିୟରମାନଙ୍କୁ ଶୁଭେଚ୍ଛା ଜଣାଇଛନ୍ତି ।
ପ୍ରଧାନମନ୍ତ୍ରୀ କହିଛନ୍ତି, ସାର୍ ଏମ୍. ବିଶ୍ୱେସରାୟ ପିଢ଼ି ପରେ ପିଢ଼ିକୁ ନୂଆ ଉଦ୍ଭାବନ ଏବଂ ଦେଶ ସେବା ପାଇଁ ପ୍ରେରଣା ଯୋଗାଉଛନ୍ତି । ପ୍ରଧାନମନ୍ତ୍ରୀ ଚଳିତ ବର୍ଷ ପ୍ରାରମ୍ଭରେ ଚିକ୍କାବଲ୍ଲାପୁରରେ ସାର୍ ଏମ୍. ବିଶ୍ୱେସରାୟଙ୍କୁ ଶ୍ରଦ୍ଧାଞ୍ଜଳି ଦେଇଥିବାର ଝଲକ ସେୟାର କରିଛନ୍ତି ।
ଏକ୍ସ ପୋଷ୍ଟରେ ପ୍ରଧାନମନ୍ତ୍ରୀ କହିଛନ୍ତି:
‘ଇଞ୍ଜିନିୟର୍ସ ଡେ’ରେ ଆମେ ଜଣେ ଦୂରଦୃଷ୍ଟି ସମ୍ପନ୍ନ ଇଞ୍ଜିନିୟର ତଥା ଦେଶପ୍ରେମୀ ସାର୍ ଏମ୍. ବିଶ୍ୱେସରାୟଙ୍କୁ ଶ୍ରଦ୍ଧାଞ୍ଜଳି ଅର୍ପଣ କରୁଛୁ । ସେ ପିଢ଼ି ପରେ ପିଢ଼ିକୁ ନୂଆ ଉଦ୍ଭାବନ ଏବଂ ରାଷ୍ଟ୍ର ସେବା ପାଇଁ ପ୍ରେରଣା ଯୋଗାଇ ଆସୁଛନ୍ତି । ଚିକ୍କାବଲ୍ଲାପୁର ଗସ୍ତବେଳେ ମୁଁ ଚଳିତ ବର୍ଷ ତାଙ୍କୁ ଶ୍ରଦ୍ଧାଞ୍ଜଳି ଅର୍ପଣ କରିଥିଲି ।’
‘ଇଞ୍ଜିନିୟର୍ସ ଡେ’ରେ ସମସ୍ତ ପରିଶ୍ରମୀ ଇଞ୍ଜିନିୟରମାନଙ୍କୁ ଶୁଭେଚ୍ଛା । ସେମାନଙ୍କ ସୃଜନାତ୍ମକ ମସ୍ତିଷ୍କ ଏବଂ ଅକ୍ଳାନ୍ତ ଉଦ୍ୟମ ଆମ ଦେଶ ପ୍ରଗତିର ମେରୁଦଣ୍ଡ । ଭିତ୍ତିଭୂମିଠାରୁ ଆରମ୍ଭ କରି ବୈଷୟିକ ସଫଳତା ପର୍ଯ୍ୟନ୍ତ ସେମାନଙ୍କ ଅବଦାନ ଆମ ଜୀବନର ପ୍ରତ୍ୟେକ ଦିଗକୁ ସ୍ପର୍ଶ କରେ ।’
SR
(
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଡକ୍ଟର ଏପିଜେ ଅବଦୁଲ କଲାମଙ୍କୁ ତାଙ୍କ ଜନ୍ମ ବାର୍ଷିକୀରେ ଶ୍ରଦ୍ଧାଞ୍ଜଳି ଅର୍ପଣ କରିଛନ୍ତି ପ୍ରଧାନମନ୍ତ୍ରୀ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ପୂର୍ବତନ ରାଷ୍ଟ୍ରପତି ଡକ୍ଟର ଏପିଜେ ଅବଦୁଲ କଲାମଙ୍କୁ ତାଙ୍କ ଜନ୍ମ ବାର୍ଷିକୀରେ ଶ୍ରଦ୍ଧାଞ୍ଜଳି ଅର୍ପଣ କରିଛନ୍ତି । ବୈଜ୍ଞାନିକ ତଥା ରାଷ୍ଟ୍ରପତି ଭାବରେ ଡକ୍ଟର କଲାମଙ୍କ ଅବଦାନକୁ ପ୍ରଧାନମନ୍ତ୍ରୀ ସ୍ମରଣ କରିଥିଲେ ଯିଏ ସମାଜର ପ୍ରତ୍ୟେକ ବର୍ଗଙ୍କ ସହିତ ତାଳମେଳ ରଖୁଥିଲେ ।
ପ୍ରଧାନମନ୍ତ୍ରୀ ଟୁଇଟ୍ କରିଛନ୍ତି;
“ଆମର ପୂର୍ବତନ ରାଷ୍ଟ୍ରପତି ଡକ୍ଟର ଏପିଜେ ଅବଦୁଲ କଲାମଙ୍କୁ ଶ୍ରଦ୍ଧାଞ୍ଜଳି । ବୈଜ୍ଞାନିକ ତଥା ରାଷ୍ଟ୍ରପତି ଭାବରେ ଆମ ଦେଶ ପାଇଁ ତାଙ୍କର ଅବଦାନ ଏବଂ ସମାଜର ପ୍ରତ୍ୟେକ ବର୍ଗଙ୍କ ସହିତ ତାଳମେଳ ରଖୁଥିବାରୁ ସେ ସର୍ବଦା ପ୍ରଶଂସନୀୟ ।”
HS
(
ସୂଚନା ଓ ପ୍ରସାରଣ ମନ୍ତ୍ରଣାଳୟ
ନିଷିଦ୍ଧ ସଂଗଠନ ଶିଖ ଫର ଜଷ୍ଟିସ ସହ ଜଡ଼ିତ ଆପ୍ସ, ୱେବସାଇଟ୍ ଏବଂ ସୋସିଆଲ ମିଡିଆ ଆକାଉଣ୍ଟସ୍କୁ ବନ୍ଦ କରିବାକୁ ଆଦେଶ ଦେଲା ସୂଚନା ଓ ପ୍ରସାରଣ ମନ୍ତ୍ରଣାଳୟ
ସୂଚନା ଓ ପ୍ରସାରଣ ମନ୍ତ୍ରଣାଳୟ ବିଦେଶରେ ପରିଚାଳିତ ‘‘ପଞ୍ଜାବ ପଲିଟିକ୍ସ ଟିଭି’’ର ଆପ୍ସ, ୱେବସାଇଟ ଏବଂ ସୋସିଆଲ ମିଡିଆ ଆକାଉଣ୍ଟକୁ ବନ୍ଦ  କରିବା ଲାଗି ନିର୍ଦ୍ଦେଶ ଦେଇଛି । ବେଆଇନ କାର୍ଯ୍ୟକଳାପ  ଆଇନ, ୧୯୬୭ ଅଧୀନରେ ବେଆଇନ ଘୋଷିତ ସଂଗଠନ ଶିଖ ଫର ଜଷ୍ଟିସ  ସହିତ ଏହି ଟିଭି ଚାନେଲର ଘନିଷ୍ଠ ସମ୍ପର୍କ ରହିଛି। ଗୁଇନ୍ଦା ସୂଚନା ଅନୁଯାୟୀ, ଏହି ଚାନେଲ ବର୍ତ୍ତମାନ ଜାରି ରହିଥିବା ପଞ୍ଜାବ ବିଧାନସଭା ନିର୍ବାଚନ ସମୟରେ ରାଜ୍ୟରେ ଅସ୍ଥିରତା ସୃଷ୍ଟି କରିବା ଲାଗି ଅନଲାଇନ ମିଡିଆ ମାଧ୍ୟମରେ ଉଦ୍ୟମ କରୁଥିଲା। ପଞ୍ଜାବ ପଲିଟିକ୍ସ ଟିଭିର ଡିଜିଟାଲ ମିଡିଆ ଉତ୍ସକୁ ବନ୍ଦ  କରିବା ଲାଗି ମନ୍ତ୍ରଣାଳୟ ପକ୍ଷରୁ ଫେବୃଆରୀ ୧୮ ତାରିଖରେ ଆଇଟି ନିୟମ ଅଧୀନରେ ଜରୁରିକାଳୀନ କ୍ଷମତାର ଉପଯୋଗ କରାଯାଇଥିଲା।
ବ୍ଲକ୍ ହୋଇଥିବା ଆପ୍ସ, ୱେବସାଇଟ୍ ଏବଂ ସୋସିଆଲ ମିଡିଆ ଆକାଉଣ୍ଟସ୍ରେ ପ୍ରଦର୍ଶିତ କାର୍ଯ୍ୟକ୍ରମରେ ସାମ୍ପ୍ରଦାୟିକ ବିଭେଦ ଏବଂ ବିଚ୍ଛିନ୍ନତାବାଦକୁ ଉତ୍ତେଜିତ କରିବା ଭଳି କ୍ଷମତା ରହିଥିଲା। ଏହାର ବିଷୟବସ୍ତୁ ଭାରତର ସାର୍ବଭୌମତ୍ବ ଓ ଅଖଣ୍ଡତା, ରାଜ୍ୟର ସୁରକ୍ଷା ଏବଂ ସାର୍ବଜନୀନ ବ୍ୟବସ୍ଥା ପାଇଁ ବିପଜ୍ଜନକ ବୋଲି ଜଣାପଡ଼ିଥିଲା। ଆହୁରି ମଧ୍ୟ ସୂଚନା ମିଳିଥିଲା ଯେ ବର୍ତ୍ତମାନ ଜାରି ରହିଥିବା ନିର୍ବାଚନ ସମୟରେ ଅଧିକ ମହତ୍ବ ପାଇବା ଲାଗି ନୂଆ ଆପ୍ସ ଏବଂ ସୋସିଆଲ ମିଡିଆ ଆକାଉଣ୍ଟସ ଶୁଭାରମ୍ଭ କରାଯାଇଛି।
ଭାରତ ସରକାର ଦେଶର ସାମଗ୍ରିକ ସୂଚନା ବ୍ୟବସ୍ଥାକୁ ସୁରକ୍ଷିତ ରଖିବା ଏବଂ ଭାରତର ସାର୍ବଭୌମତ୍ବ ଏବଂ ଅଖଣ୍ଡତାକୁ ଦୁର୍ବଳ କରିବା ଲାଗି ଶକ୍ତି ରଖୁଥିବା କୌଣସି କାର୍ଯ୍ୟକୁ ବିଫଳ କରିବା ଲାଗି ସତର୍କ ଏବଂ ସଂକଳ୍ପବଦ୍ଧ ରହିଛନ୍ତି ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଆନ୍ଧ୍ରପ୍ରଦେଶର ଏଲୁରୁରେ ଥିବା ଏକ ରସାୟନିକ ୟୁନିଟରେ ଦୁର୍ଘଟଣାରେ ପ୍ରାଣ ହରାଇଥିବା ଲୋକଙ୍କ ପାଇଁ ପ୍ରଧାନମନ୍ତ୍ରୀ ଦୁଃଖ ପ୍ରକାଶ କରିଛନ୍ତି
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଆନ୍ଧ୍ରପ୍ରଦେଶର ଏଲୁରୁରେ ଥିବା ଏକ ରସାୟନିକ ୟୁନିଟରେ ଦୁର୍ଘଟଣାରେ ପ୍ରାଣ ହରାଇଥିବା ବ୍ୟକ୍ତିଙ୍କ ଲାଗି ଗଭୀର ଦୁଃଖ ପ୍ରକାଶ କରିଛନ୍ତି । ଆହତଙ୍କ ଶୀଘ୍ର ଆରୋଗ୍ୟ ପାଇଁ ସେ ପ୍ରାର୍ଥନା କରିଛନ୍ତି ।
ପ୍ରଧାନମନ୍ତ୍ରୀ କାର୍ଯ୍ୟାଳୟ ଟୁଇଟ୍ କରିଛନ୍ତି;
“ଆନ୍ଧ୍ରପ୍ରଦେଶର ଏଲୁରୁରେ ଥିବା ଏକ ରାସାୟନିକ ୟୁନିଟରେ ଦୁର୍ଘଟଣା ହେତୁ ପ୍ରାଣ ହରାଇବା ଲୋକଙ୍କ ପାଇଁ ଦୁଃଖିତ । ଶୋକସନ୍ତପ୍ତ ପରିବାରବର୍ଗଙ୍କୁ ସମବେଦନା । ଆହତମାନେ ଶୀଘ୍ର ସୁସ୍ଥ ହୁଅନ୍ତୁ : ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ।”
HS
(
ରାଷ୍ଟ୍ରପତିଙ୍କ ସଚିବାଳୟ
ରାଷ୍ଟ୍ରପତିଙ୍କୁ ଭେଟିଲେ ମାଳଦୀପ ରାଷ୍ଟ୍ରପତି
ମାଳଦୀପ ଗଣରାଜ୍ୟର ରାଷ୍ଟ୍ରପତି ମହାମହିମ ଶ୍ରୀ ଇବ୍ରାହିମ ମୋହମ୍ମଦ ସୋଲିହ ଆଜି  ଭାରତର ରାଷ୍ଟ୍ରପତି ଶ୍ରୀମତୀ ଦ୍ରୌପଦୀ ମୁର୍ମୁଙ୍କୁ ରାଷ୍ଟ୍ରପତି ଭବନରେ ଭେଟିଛନ୍ତି ।
ରାଷ୍ଟ୍ରପତି ସୋଲିହଙ୍କୁ ରାଷ୍ଟ୍ରପତି ଭବନରେ ସ୍ୱାଗତ ଅବସରରେ ରାଷ୍ଟ୍ରପତି କହିଛନ୍ତି ଭାରତର ଜଣେ ଘନିଷ୍ଠ ବନ୍ଧୁ ତଥା ନିଜ ନେତୃତ୍ୱ ଦ୍ୱାରା ମାଳଦୀପକୁ ସ୍ଥିର ଓ ସମୃଦ୍ଧ କରିପାରିଥିବା ବିଶିଷ୍ଟ ନେତାଙ୍କୁ ସ୍ୱାଗତ କରି ବେଶ ଖୁସି ।
ଭାରତ ମହାସାଗର ଅଞ୍ଚଳରେ ମାଳଦୀପ ପ୍ରମୁଖ ଅଂଶୀଦାର ଓ ଭାରତର ଘନିଷ୍ଠ ବନ୍ଧୁ । ଦୁଇ ଦେଶର ଲୋକଙ୍କ ମଧ୍ୟରେ ଶହ ଶହ ବର୍ଷ ଧରି ଦୃଢ ସାଂସ୍କୃତିକ, ଅର୍ଥନୈତିକ ଓ ବାଣିଜ୍ୟିକ ସମ୍ପର୍କ ରହିଛି । ଭାରତର ‘ପଡୋଶୀ ପ୍ରଥମେ’ ନୀତିରେ ମାଳଦୀପର ସ୍ୱତନ୍ତ୍ର ସ୍ଥାନ ରହିଛି । ଭାରତର ଆବଶ୍ୟକତା ଭିତ୍ତିକ ଆର୍ଥିକ ଓ ବିକାଶ ସହାୟତା ମାଳଦୀପ ସରକାରଙ୍କ ବିକାଶ ପ୍ରାଥମିକତା ପୂରଣ କରିବାରେ ସାହାଯ୍ୟ କରୁଛି ।
ଭାରତ- ମାଳଦୀପ ବିକାଶ ସମନ୍ୱୟର ଦ୍ରୁତ ପ୍ରସାର, ପ୍ରତିରକ୍ଷା ଓ ସୁରକ୍ଷା ଉପକ୍ରମ, ଆର୍ଥିକ ସମ୍ପର୍କ ଏବଂ ଜନସମ୍ପର୍କ ସରକାର ଓ ମାଳଦୀପବାସୀଙ୍କ ସହ ଭାରତର ସମ୍ପର୍କ ମଜବୁତ କରିବାରେ ସହାୟକ ହେବ ବୋଲି ରାଷ୍ଟ୍ରପତି କହିଛନ୍ତି । କୋଭିଡ-୧୯ ମହାମାରୀ ବେଳେ ମାଳଦୀପ ସରକାର ଓ ଦେଶବାସୀଙ୍କ ସାହସ ଓ ଧୈର୍ଯ୍ୟକୁ ପ୍ରଶଂସା କରିଛନ୍ତି । କୋଭିଡ ମହାମାରୀ ବେଳେ ଭାରତ-ମାଳଦୀପ ଦୃଢ ସମ୍ପର୍କ ସମଗ୍ର କ୍ଷେତ୍ର ପାଇଁ ମଡେଲ ପାଲଟିବା ଘଟଣାରେ ରାଷ୍ଟ୍ରପତି ସନ୍ତୋଷ ବ୍ୟକ୍ତ କରିଥିଲେ ।
ଭାରତ-ମାଳଦୀପ ଭାଗିଦାରୀରେ ଦକ୍ଷତା ନିର୍ମାଣ ପ୍ରମୁଖ ସ୍ତମ୍ଭ ପାଲଟିଛି ବୋଲି ରାଷ୍ଟ୍ରପତି କହିଛନ୍ତି । ଚଳିତ ଗସ୍ତ ବେଳେ ସ୍ୱାକ୍ଷର ହେବାକୁ ଥିବା ଏମଓୟୁଗୁଡିକ ମାଳଦୀପରେ ଦକ୍ଷତା ନିର୍ମାଣକୁ ମଜବୁତ କରିବ ବୋଲି ସେ ଆଶା କରିଛନ୍ତି ।
SR
(Visitor Counter : 110
ପର୍ଯ୍ୟଟନ ମନ୍ତ୍ରଣାଳୟ
ପର୍ଯ୍ୟଟନ ମନ୍ତ୍ରଣାଳୟ ପକ୍ଷରୁ ଏଗାରତମ ଦେଖୋ ଆପନା ଦେଶ ୱେବିନାର ସିରିଜ
ପର୍ଯ୍ୟଟନ ମନ୍ତ୍ରଣାଳୟ ପକ୍ଷରୁ ଦେଖୋ ଅପନା ଦେଶ, ବିଷୟବସ୍ତୁ ଆଧାରିତ ଏକାଦଶତମ ୱେବିନାର ଆୟୋଜିତ ହୋଇଛି । ଏହାର ନାମ ଥିଲା “ଅନ୍ ଏପିକ କଲଡ ଇଣ୍ଡିଆ ଏ ଲ୍ୟାଣ୍ଡ ଅଫ ମିରିଆର୍ଡ ଷ୍ଟୋରିସ  । ୱେବିନାର ଭିତ୍ତିକ ଏହି କାର୍ଯ୍ୟକ୍ରମର ଲକ୍ଷ୍ୟ ହେଲା ଭାରତର ବିଭିନ୍ନ ପର୍ଯ୍ୟଟନସ୍ଥଳ ସଂପର୍କରେ ସଚେତନତା ସୃଷ୍ଟି କରିବା ସହ ପର୍ଯ୍ୟଟନକୁ ପ୍ରୋତ୍ସାହିତ କରିବା । ଏଥିରେ ଛୋଟ ବଡ ଜ୍ଞାତ ଅଜ୍ଞାତ ଓ ସ୍ୱଳ୍ପଜ୍ଞାତ ପର୍ଯ୍ୟଟନସ୍ଥଳୀ ଉପରେ ମଧ୍ୟ ଗୁରୁତ୍ୱ ପ୍ରଦାନ କରାଯାଉଛି ।
ଦେଖୋ ଅପନା ଦେଶ ୱେବିନାର ସିରିଜ ଜରିଆରେ ଭାରତର ବିଭିନ୍ନ ପର୍ଯ୍ୟଟନସ୍ଥଳ ସଂପର୍କରେ ଅଜଣା ଓ ଚିତାକର୍ଷକ କାହାଣୀ ଶୁଣି ଶ୍ରୋତା ବିମୁଗ୍ଧ ହେଉଛନ୍ତି ।
ଏପ୍ରିଲ 28ରେ ଅନୁଷ୍ଠିତ ୱେବିନାରକୁ କେୟାର ଇଣ୍ଡିଆର ପ୍ରତିଷ୍ଠାତା ସୁଶ୍ରୀ ଶୋଭା ମୋହନ ପରିଚାଳିତ କରିଥିଲେ । ସେ ଭାରତର ବିଭିନ୍ନ ଅବଗତ ବିଖ୍ୟାତ ସ୍ଥାନ ପୁରପଲ୍ଲୀ, ସେସବୁର ଐତିହ୍ୟ ସଂସ୍କୃତି ଜୀବନ ଜୀବିକା, ପରମ୍ପରା ଇତିହାସ ଓ ବିଶେଷତ୍ୱ ସଂପର୍କରେ ଅସରନ୍ତି ମନଲୋଭା କଥା ଶୁଣାଇ ଦର୍ଶକଙ୍କୁ ପ୍ରୀତ କରିଥିଲେ । ପର୍ଯ୍ୟଟନ ମନ୍ତ୍ରଣାଳୟ ଅତିରିକ୍ତ ମହା ନିର୍ଦ୍ଦେଶକ ରୂପୀନ୍ଦର ବ୍ରାର ଥିଲେ କାର୍ଯ୍ୟକ୍ରମର ସଂଯୋଜକ । ମନ୍ତ୍ରଣାଳୟର ଡିଜିଟାଲ ଇନିସିଏଟିଭର ଏହା ଏକ ଅଂଶ ବିଶେଷ ।
ଏହି ୱେବିନାର ପରିଚାଳନରେ ଇଲେକ୍ଟ୍ରୋନିକ୍ସ ଓ ସୂଚନା ପ୍ରଯୁକ୍ତି ମନ୍ତ୍ରଣାଳୟ ଏକ ଗୁରୁତ୍ୱପୂର୍ଣ୍ଣ ଭୂମିକା ନିର୍ବାହ କରୁଛି । ଯେଉଁମାନେ ଏହି ୱେବିନାରର ଆନନ୍ଦ ଉଠାଇ ପାରି ନାହାଁନ୍ତି ସେମାନେ ନିମ୍ନଲିଖିତ ଚ୍ୟାନେଲରେ ତାହା ଦେଖି ପାରିବେ ।
https://www.youtube.com/channel/UCbzIbBmMvtvH7d6Zo_ZEHDA/featured । ଏହାଛଡା ପର୍ଯ୍ୟଟନ ମନ୍ତ୍ରଣାଳୟର ସୋସିଆଲ ମିଡିଆରେ ଏହା ଉପଲବ୍ଧ ।
ଏପ୍ରିଲ 30 ପୂର୍ବାହ୍ନ 11 ଘଟିକା ସମୟରେ ଆୟୋଜିତ ହେବାକୁ ଥିବା ୱେବିନାର ବିଷୟବସ୍ତୁ ହେଲା ନ୍ୟୁଜ ୱିମେନ୍ ଇନ୍ ରେସପନସିବଲ ଟ୍ୟୁରିଜିମ୍ । ଏଥିପାଇଁ https://bit.ly/WebinarNewAgeWomenରେ ପଞ୍ଜୀକରଣ କରାଯାଇପାରିବ ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ପୁଲୱାମା ଆକ୍ରମଣର ଶହୀଦମାନଙ୍କୁ ପ୍ରଧାନମନ୍ତ୍ରୀ ଶ୍ରଦ୍ଧାଞ୍ଜଳି ଅର୍ପଣ କରିଛନ୍ତି
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ୨୦୧୯ ରେ ପୁଲୱାମାରେ ଶହୀଦ ହୋଇଥିବା ସମସ୍ତଙ୍କୁ ଶ୍ରଦ୍ଧାଞ୍ଜଳି ଅର୍ପଣ କରିଛନ୍ତି ଏବଂ ଆମ ଦେଶ ପାଇଁ ସେମାନଙ୍କର ଉଲ୍ଲେଖନୀୟ ସେବାକୁ ମନେ ପକାଇଛନ୍ତି ।
ଏକ ଟୁଇଟରେ ପ୍ରଧାନମନ୍ତ୍ରୀ କହିଛନ୍ତି;
“୨୦୧୯ ରେ ପୁଲୱାମା ଆକ୍ରମଣରେ ଶହୀଦ ହୋଇଥିବା ସମସ୍ତଙ୍କୁ ମୁଁ ଶ୍ରଦ୍ଧାଞ୍ଜଳି ଅର୍ପଣ କରୁଛି ଏବଂ ଆମ ଦେଶ ପାଇଁ ସେମାନଙ୍କର ଉଲ୍ଲେଖନୀୟ ସେବାକୁ ମନେ ପକାଉଛି । ସେମାନଙ୍କର ସାହସିକତା ଏବଂ ସର୍ବୋଚ୍ଚ ବଳିଦାନ ପ୍ରତ୍ୟେକ ଭାରତୀୟଙ୍କୁ ଏକ ଶକ୍ତିଶାଳୀ ତଥା ସମୃଦ୍ଧ ଦେଶ ଗଠନ ଦିଗରେ କାର୍ଯ୍ୟ କରିବାକୁ ପ୍ରେରିତ କରିଥାଏ ।”
HS
(
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ପଣ୍ଡିତ ମଦନ ମୋହନ ମାଲବ୍ୟଙ୍କ ଜୟନ୍ତୀରେ ପ୍ରଧାନମନ୍ତ୍ରୀଙ୍କ ଶ୍ରଦ୍ଧାଞ୍ଜଳି
ପଣ୍ଡିତ ମଦନ ମୋହନ ମାଲବ୍ୟଙ୍କ ଜୟନ୍ତୀରେ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଶ୍ରଦ୍ଧାଞ୍ଜଳି ଅର୍ପଣ କରିଛନ୍ତି ।
“କାଶୀ ହିନ୍ଦୁ ବିଶ୍ଵବିଦ୍ୟାଳୟର ପ୍ରତିଷ୍ଠାତା ତଥା ବହୁମୁଖୀ ପ୍ରତିଭାର ଅଧିକାରୀ ପଣ୍ଡିତ ମଦନ ମୋହନ ମାଲବ୍ୟ ଜୀଙ୍କୁ ଶତ ଶତ ପ୍ରଣାମ । ସେ ତାଙ୍କର ସମଗ୍ର ଜୀବନକୁ ସାମାଜିକ ସଂସ୍କାର ତଥା ଜାତୀୟ ସେବାରେ ଉତ୍ସର୍ଗ କରିଥିଲେ । ଦେଶ ପାଇଁ ତାଙ୍କର ଅବଦାନ ପରବର୍ତ୍ତୀ ପିଢିଙ୍କୁ ପ୍ରେରଣା ଯୋଗାଇବ” ।
ଖାଉଟି ବ୍ୟାପାର, ଖାଦ୍ୟ ଓ ସାଧାରଣ ବଣ୍ଟନ ମନ୍ତ୍ରଣାଳୟ
ଅପ୍ରେଲ 2020ରେ ଏଫସିଆଇ ପକ୍ଷରୁ 60 ଲକ୍ଷ ଟନରୁ ଊର୍ଦ୍ଧ୍ଵ ଖାଦ୍ୟଶସ୍ୟ ପ୍ରେରଣ
• ମାସିକ ହାରାହାରି ପରିମାଣ 30 ଲକ୍ଷ ମେଟ୍ରିକ ଟନ୍ ଠାରୁ ଏହା ଦୁଇଗୁଣ
• ଖାଉଟି ରାଜ୍ୟମାନଙ୍କରେ ଚଳିତ ମାସ ଭିତରେ 58 ଏଲଏମଟି ଷ୍ଟକ୍ ଖଲାସ
• ବିହାରକୁ ସର୍ବାଧିକ 7.7 ଏଲଏମଟି ଏବଂ କର୍ଣ୍ଣାଟକକୁ 7 ଏଲଏମଟି ଖାଦ୍ୟଶସ୍ୟ ଯୋଗାଣ
• ଦେଶରେ ଗହମ ସଂଗ୍ରହ ମାତ୍ରା 130 ଏଲଏମଟିକୁ ଟପିଲା, ପଞ୍ଜାବରେ ସର୍ବାଧିକ 68 ଏଲଏମଟି ଗହମ ସଂଗ୍ରହ
ଭାରତୀୟ ଖାଦ୍ୟ ନିଗମ  ପକ୍ଷରୁ ଅପ୍ରେଲ 2020ରେ ସର୍ବାଧିକ 60 ଲକ୍ଷ ମେଟି୍ରକ୍ ଟନ୍  ଖାଦ୍ୟଶସ୍ୟ ଦେଶର ବିଭିନ୍ନ ରାଜ୍ୟରେ ପହଞ୍ଚାଯାଇଛି ଯାହାକି ଗୋଟିଏ ମାସରେ ସର୍ବାଧିକ ।ଏହା ପୂର୍ବରୁ 2014 ମାର୍ଚ୍ଚ ମାସରେ 38 ଏଲଏମଟି ଖାଦ୍ୟଶସ୍ୟ ବିତରଣ କରାଯାଇଥିବାର ରେକର୍ଡ଼ ଥିଲା । ପୂର୍ବରୁ ଥିବା ରେକର୍ଡ଼ ଚଳିତ ରେକର୍ଡ଼ ତୁଳନାରେ ମାତ୍ର 57% । ଏହା ସ୍ୱାଭାବିକ ସମୟରେ ବିତରଣ କରାଯାଉଥିବା ଖାଦ୍ୟଶସ୍ୟ ବିତରଣ ପରିମାଣର ଦୁଇଗୁଣ । ସାଧାରଣ ସମୟରେ ଏଫସିଆଇ ମାସକୁ 30 ଏଲଏମଟି ଖାଦ୍ୟଶସ୍ୟ ବିଭିନ୍ନ ରାଜ୍ୟକୁ ଯୋଗାଇଥାଏ । ଏହି ପରିମାଣର ଖାଦ୍ୟଶସ୍ୟ ପ୍ରେରଣ ମଧ୍ୟରେ ସଡ଼କ ପଥରେ 1 ଏଲଏମଟି ଖାଦ୍ୟଶସ୍ୟ କଶ୍ମୀର ଉପତ୍ୟକା, ଲେହ ଓ ଲଦାଖକୁ ମଧ୍ୟ ପଠାଯାଇଛି ଏବଂ ଅରୁଣାଚଳ ପ୍ରଦେଶ ଏବଂ ମେଘାଳୟ ଭଳି ଉତ୍ତର ପୂର୍ବାଞ୍ଚଳ ରାଜ୍ୟମାନଙ୍କୁ 0.81 ଏଲଏମଟି ପ୍ରେରଣ କରାଯାଇଛି । ପ୍ରାୟ 0.1 ଏଲଏମଟି ଷ୍ଟକ୍ ଆଣ୍ଡାମାନ ଓ ଲାକ୍ଷାଦ୍ୱୀପକୁ ସମୁଦ୍ରପଥରେ ପ୍ରେରଣ କରାଯାଇଛି ।
କୋଭିଡ଼-19 ମହାମାରୀ ଯୋଗୀ ଉତ୍ପନ୍ନ ପରିସ୍ଥିତି ଦୃଷ୍ଟିରୁ, ଏଫସିଆଇ ଅପ୍ରେଲ 2020ରେ ବିଭିନ୍ନ ଖାଉଟି ରାଜ୍ୟମାନଙ୍କରେ 58 ଏଲଏମଟି ଖାଦ୍ୟଶସ୍ୟ ଖଲାସ କରାଯାଇଛି । ସେଥିମଧ୍ୟରୁ ବିହାର ସର୍ବାଧିକ 7.7 ଏଲଏମଟି ପାଇଥିବା ବେଳେ ତାହା ପଛକୁ କର୍ଣ୍ଣାଟକ 7 ଏଲଏମଟି ଖାଦ୍ୟଶସ୍ୟ ପାଇଛି । କୋଭିଡ଼-19 ମହାମାରୀ ପରିସ୍ଥିତି ଏବେସୁଦ୍ଧା ଗମ୍ଭୀର ରହିଥିବା ଯୋଗୁ ତଥା ସଦାବେଳେ ନୂଆ ନୂଆ ହଟ୍ ସ୍ପଟ୍ ଓ କଣ୍ଟେନମେଣ୍ଟ ଜୋନ ଚିହ୍ନଟ ହେଉଥିବା ହେତୁ, ସେଭଳି ସ୍ଥାନରେଏଭଳି ଖାଦ୍ୟଶସ୍ୟ ଯୋଗାଣ କେନ୍ଦ୍ରଠାରେ ତାହା ପହଞ୍ଚାଇବା ବାସ୍ତବିକ ଏକ ଚାଲେଞ୍ଜରେ ପରିଣତ ହୋଇଛି । ତେବେ ଏଫସିଆଇ କରୋନା ଆକ୍ରାନ୍ତ କ୍ଷେତ୍ରରେ ସୁଦ୍ଧା ଖାଦ୍ୟଶସ୍ୟ ପହଞ୍ଚାଇ ରାଜ୍ୟମାନଙ୍କର ସାଧାରଣ ବଣ୍ଟନ ବ୍ୟବସ୍ଥାକୁ ଜାରି ରଖିବାରେ ମହତ୍ତ୍ୱପୂର୍ଣ୍ଣ ଭୂମିକା ଗ୍ରହଣ କରିଛି । ଏ ଦିଗରେ ରାଜ୍ୟ ସରକାରମାନେ ମଧ୍ୟ ଏଫସିଆଇକୁ ସକ୍ରିୟ ସହଯୋଗ ଯୋଗାଇ ଦେଇଛନ୍ତି ।
ପ୍ରଧାନମନ୍ତ୍ରୀ ଗରିବ କଲ୍ୟାଣ ଅନ୍ନ ଯୋଜନା  ଅଧୀନରେ ଏଫସିଆଇ ଗୋଦାମମାନଙ୍କରୁ ଖାଦ୍ୟଶସ୍ୟ ଉଠାଣ ସାମଗ୍ରିକ ଭାବେ କରାଯାଉଛି । ଏହି ଖାଦ୍ୟଶସ୍ୟକୁ କିଲୋ ପିଛା 5 ଟଙ୍କା/ ବ୍ୟକ୍ତିପିଛା ପ୍ରାୟ 80 କୋଟି ଲୋକଙ୍କ ନିକଟରେ ପହଞ୍ଚାଯାଇଛି । ରାଜ୍ୟମାନଙ୍କୁ ମଂଜୁର ହୋଇଥିବା ବୋଟ 120 ଏଲଏମଟିର ଏହି 60 ଏଲଏମଟି ଖାଦ୍ୟଶସ୍ୟ ପ୍ରେରଣ 50% । ରାଜ୍ୟ ସରକାରମାନଙ୍କ ଯେକୌଣସି ଖାଦ୍ୟ ଚାହିଦାକୁ ପୂରଣ କରିବା ନିମନ୍ତେ ଦେଶର ବିଭିନ୍ନ ସ୍ଥାନରେ ଥିବା ଏଫସିଆଇ ଗୋଦାମଗୁଡ଼ିକରେ ପର୍ଯ୍ୟାପ୍ତ ଖାଦ୍ୟଶସ୍ୟ ମହଜୁଦ ରହିଛି । ତେଣୁ କୋଭିଡ଼-19 ମହାମାରୀ ଯୋଗୁ ଉତ୍ପନ୍ନ ପରିସ୍ଥିତିର ମୁକାବିଲା ତଥା ଆକ୍ରାନ୍ତ ଲୋକଙ୍କୁ ଖାଦ୍ୟ ଯୋଗାଣ ଲାଗି ଏଫସିଆଇ ପ୍ରସ୍ତୁତ ରହିଛି ।
ଇତ୍ୟବସରେ, କେନ୍ଦ୍ରୀୟ ପୁଲ୍ କୁ ଗହମ ସଂଗ୍ରହ ପରିମାଣ 130 ଲକ୍ଷ ମେଟ୍ରିକ ଟନ୍କୁ ଟପିଛି । ଏଥିରେ ପଞ୍ଜାବରୁ 68 ଏଲଏମଟି ଗହମ ସଂଗ୍ରହ କରାଯାଇଥିବା ବେଳେ ହରିଆଣାରୁ 30 ଏଲଏମଟି ଏବଂ ମଧ୍ୟ ପ୍ରଦେଶରୁ 25 ଏଲଏମଟି ଗହମ ସଂଗ୍ରହ କରାଯାଇଛି । ଖାଦ୍ୟଶସ୍ୟ ସଂଗ୍ରହର ମାତ୍ରା ତ୍ୱରିତ ତଥା ପ୍ରଖର ଥିବାର କେନ୍ଦ୍ରୀୟ ପୁଲ୍ରେ ପର୍ଯ୍ୟପ୍ତ ଖାଦ୍ୟଶସ୍ୟ ଭଣ୍ଡାରକରଣ ହୋଇପାରିଛି । ଏନଏଫଏସଏ ତଥା ପିଏମଜିକେଏୱାଇ ସମେତ ବିଭିନ୍ନ ଯୋଜନାରେ 122 ଏଲଏମଟି ଖାଦ୍ୟଶସ୍ୟ ଉଠାଣ ପରେ ସୁଦ୍ଧା ଏବେ ଏଫସିଆଇ ଗୋଦାମରେ ପ୍ରଚୁର ଖାଦ୍ୟଶସ୍ୟ ମହଜୁଦ ରହିଛି ।
ସ୍ୱାସ୍ଥ୍ୟ ଓ ପରିବାର ମନ୍ତ୍ରଣାଳୟ
ଗତ 24 ଘଣ୍ଟା ମଧ୍ୟରେ ରିପୋର୍ଟ ହୋଇଛି 16,504 ପଜିଟିଭ ମାମଲା
ଭାରତରେ ଦୈନିକ ନୂତନ ମାମଲା ହ୍ରାସ ଧାରା ଜାରି
ମୋଟ 99.5 ଲକ୍ଷ ଆରୋଗ୍ୟ
ଗତ 11 ଦିନ ମଧ୍ୟରେ ହୋଇଛି ଏକ କୋଟି ପରୀକ୍ଷା
ଏକ ସ୍ଥାୟୀ, ସକ୍ରିୟ ଏବଂ ସଠିକ ପଦ୍ଧତି ସହିତ, ଭାରତରେ ଦୈନିକ ନୂତନ ମାମଲାଗୁଡ଼ିକ କ୍ରମାଗତ ଭାବେ ହ୍ରାସ ପାଉଛି । ଗତ 24 ଘଣ୍ଟା ମଧ୍ୟରେ ଜାତୀୟ ସ୍ତରରେ 16,504 ନୂତନ ମାମଲା ଚିହ୍ନଟ ହୋଇଛି ।
ପ୍ରତିଦିନ ମାମଲା ସଂଖ୍ୟା ହ୍ରାସ ପାଉଥିବା ଯୋଗୁଁ ସକ୍ରିୟ ମାମଲା କ୍ରମାଗତ ନିମ୍ନମୁଖୀ ହେବାରେ ଲାଗିଛି । ଭାରତର ସକ୍ରିୟ ମାମଲା ସଂଖ୍ୟା ଆଜି 2,43,953କୁ ଖସି ଆସିଛି । ସମୁଦାୟ ପଜିଟିଭ ମାମଲା ମଧ୍ୟରେ ସକ୍ରିୟ ମାମଲା 2.36%କୁ ହ୍ରାସ ପାଇଛି ।
ଗତ 24 ଘଣ୍ଟା ମଧ୍ୟରେ ସମୁଦାୟ ସକ୍ରିୟ ମାମଲା ମଧ୍ୟରୁ 3,267ଟି ମାମଲା ହ୍ରାସ ପାଇଥିବା ରେକର୍ଡ କରାଯାଇଛି ।
ଦେଶର ସମୁଦାୟ ପରୀକ୍ଷଣ ସଂଖ୍ୟା 17.5 କୋଟି କୁ ଅତିକ୍ରମ କରିଛି । ଗତ 24 ଘଣ୍ଟା ମଧ୍ୟରେ 7,35,978ଟି ନମୁନା ପରୀକ୍ଷା କରାଯାଇଥିଲା ।
ସାରା ଦେଶରେ 2,299 ପରୀକ୍ଷାଗାର ସହିତ ଭାରତର ପରୀକ୍ଷଣ ଭିତ୍ତିଭୂମିରେ ଉଲ୍ଲେଖନୀୟ ବୃଦ୍ଧି ଘଟିଛି ।
ଗତ 11 ଦିନ ମଧ୍ୟରେ ଏକ କୋଟି ପରୀକ୍ଷା କରାଯାଇଥିଲା । ଅଧିକ ପରୀକ୍ଷଣ ଦ୍ଵାରା ସମୁଦାୟ ପଜିଟିଭ ହାର ଆହୁରି  ହ୍ରାସ ପାଇଛି ।
ଆରୋଗ୍ୟ ସଂଖ୍ୟାରେ ବୃଦ୍ଧି ଏବଂ ଦୈନିକ ନୂତନ ମାମଲାରେ ହ୍ରାସ ଯୋଗୁଁ ଭାରତର ସମୁଦାୟ ଆରୋଗ୍ୟ ମାମଲା ଏକ କୋଟିର ନିକଟତର ହେଉଛି । ମୋଟ ଆରୋଗ୍ୟ ମାମଲା ଆଜି 99.5 ଲକ୍ଷ  ପାଖାପାଖି ଅଛି, ଯାହା ସୁସ୍ଥତା ହାର 96.19%କୁ ବୃଦ୍ଧି ପାଇଛି ।
ଗତ 24 ଘଣ୍ଟା ମଧ୍ୟରେ 19,557 ଜଣ ସୁସ୍ଥ ହୋଇଛନ୍ତି ।
ନୂତନ ଆରୋଗ୍ୟ ମାମଲାର 76.76 ପ୍ରତିଶତ 10 ଟି ରାଜ୍ୟ ଓ କେନ୍ଦ୍ରଶାସିତ ଅଞ୍ଚଳରୁ ଆସିଥିବା ଜଣାଯାଇଛି ।
4,668 ସହିତ କେରଳ ସର୍ବାଧିକ ଗୋଟିଏ ଦିନର ଆରୋଗ୍ୟ ମାମଲା ଥିବା ରିପୋର୍ଟ କରିଛି । ଏହା ପଛକୁ ମହାରାଷ୍ଟ୍ରରୁ 2,064 ଏବଂ ପଶ୍ଚିମବଙ୍ଗରୁ ଦୈନିକ ନୂତନ ଆରୋଗ୍ୟ ସଂଖ୍ୟା 1,432 ଥିବା ରେକର୍ଡ ହୋଇଛି ।
ନୂତନ ମାମଲାର 83.90 ପ୍ରତିଶତ 10ଟି ରାଜ୍ୟ ଏବଂ କେନ୍ଦ୍ରଶାସିତ ଅଞ୍ଚଳରୁ ଚିହ୍ନଟ ହୋଇଛି ।
ଗତ 24 ଘଣ୍ଟା ମଧ୍ୟରେ ସର୍ବାଧିକ ଦୈନିକ ନୂତନ ମାମଲା 4,600 ଥିବା କେରଳ ରିପୋର୍ଟ କରିଛି । ସେହିଭଳି ମହାରାଷ୍ଟ୍ର 3,282 ନୂତନ ମାମଲା ରେକର୍ଡ କରିଥିବାବେଳେ ଗତକାଲି ପଶ୍ଚିମବଙ୍ଗ 896ଟି ନୂଆ ମାମଲା ରିପୋର୍ଟ କରିଛି ।
ଦେଶରେ ଗତ 24 ଘଣ୍ଟା ମଧ୍ୟରେ ମୋଟ ମୃତ୍ୟୁ ସଂଖ୍ୟା 214 ଥିବା ଜଣାପଡିଛି । ସେଥିମଧ୍ୟରୁ 77.57 ପ୍ରତିଶତ 10ଟି ରାଜ୍ୟ ଓ କେନ୍ଦ୍ରଶାସିତ ଅଞ୍ଚଳର ବୋଲି ଜଣାପଡିଛି ।
ମୃତକଙ୍କ ମଧ୍ୟରୁ 16.35 ପ୍ରତିଶତ ଅର୍ଥାତ 35 ଜଣ ମହାରାଷ୍ଟ୍ରରୁ, 26 ଜଣ ପଶ୍ଚିମବଙ୍ଗରୁ ଏବଂ 25 ଜଣ କେରଳରୁ ବୋଲି ସୂଚନା ମିଳିଛି ।